laion/Wikipedia-Exotic huggingface dataset:
პიტერ ტაბიჩი

პიტერ ტაბიჩი (ინგლ. Peter Tabichi; დ. 1982, ნიამირის ოლქი, ნიანზის პროვინცია, კენია) — კენიელი მათემატიკისა და ფიზიკის მასწავლებელი, მასწავლებლის გლობალური ჯილდოს 2019 წლის გამარჯვებული. ასწავლის სოფელ პვანის კერიკოს სკოლაში, კენიის ცენტრისგან მოშორებულ ღარიბ რეგიონში, სადაც გვალვა და შიმშილობა ჩვეული მოვლენაა. არის ფრანცისკანელთა რელიგიური ორდენის წევრი. პიტერ ტაბიჩი დაიბადა კენიის სოფელში. მან აღნიშნა რომ მასწავლებლობა შთააგონა საკუთარმა ოჯახმა. მან თავისი პედაგოგიური საქმიანობა დაიწყო კერძო სკოლაში. კერიკოს საშუალო სკოლაში კი მუშაობა 2016 წელს დაიწყო. ის თავისი ყოველთვიური შემოსავლის 80 % ღარიბების დასახმარებლად ხარჯავს, დასვენების დღეებში კი დამატებით გაკვეთილებს უტარებს ბავშვებს. პიტერმა სკოლაში შექმნა ტალანტებისა და სამეცნიერო კლუბები, რომლებიც მიზანიც მოსწავლეების კვლევით პროექტებში ჩაბმა და მეცნიერებით დაინტერესებაა. კენიის სამეცნიერო-ტექნიკურ ბაზრობაზე პიტერის მოსწავლეებმა წარადგინეს მათ მიერ შექმნილი მოწყობილობა, რომლის საშუალებითაც სმენა და მხედველობადაქვეითებულ ადამიანებს საშუალება ეძლევათ გაზომონ საგნები. პიტერის მოსწავლეებმა მიიღეს ჯილდო ქიმიკოსთა სამეფო საზოგადოებიდან, მას შემდეგ, რაც გამოიყენეს ადგილობრივი მცენარე ელექტროენერგიის მისაღებად. პიტერის სკოლის მათემატიკოსთა გუნდი მონაწილეობს საერთაშორისო სამეცნიერო-ტექნიკურ გამოფენაში, რომელიც 2019 წელს, არიზონაში იმართება. 2019 წელს გახდა მასწავლებლის გლობალური ჯილდოს გამარჯვებული და დააჯილდოვეს 1 მლნ დოლარით. პიტერ ტაბიჩს ჯილდო გადასცა ჰიუ ჯეკმენმა და მიულოცა ქვეყნის პრეზიდენტმა უჰურუ კენიატამ. ↑ Kenyan teacher wins $1 million global teaching prize en. ციტირების თარიღი: 2019-03-25 ↑ 2.0 2.1 Chebet, Caroline. Peter Tabichi: World’s best teacher donates 80% of his salary to the poor. დაარქივებულია ორიგინალიდან — 2019-04-03. ციტირების თარიღი: 2019-03-25 ↑ Franciscan Brothers Mountbellew en-US. ციტირების თარიღი: 2019-03-25 ↑ 4.0 4.1 ვინ არის პიტერ ტაბიჩი - მსოფლიოს საუკეთესო მასწავლებლის ჯილდოს მფლობელი კენიიდან ↑ Dockrill, Peter. Kenyan Science Teacher Who Gives 80% of His Salary Away Just Won a $1M Global Prize en-gb. ციტირების თარიღი: 2019-03-25 ↑ TES News (2019-03-24), Peter Tabichi wins the Global Teacher Prize, https://www.youtube.com/watch?v=BGQDO32RV7Q. წაკითხვის თარიღი: 2019-03-25 ↑ Global Teacher Prize: Man who gives away 80% of his salary wins $1m award en. ციტირების თარიღი: 2019-03-25 ↑ CNN, Madison Park. Kenyan teacher who gives away 80% of his salary awarded $1M global prize. ციტირების თარიღი: 2019-03-25 ↑ „Peter Tabichi, prof de maths au Kenya et « meilleur enseignant du monde »“ (ფრანგული). 2019-03-25. ციტირების თარიღი: 2019-03-25. ↑ Bahari News Kenya (2019-03-24), UHURU KENYATTA CONGRATULATES KENYAN TEACHER WHO WON KSH 100 MILLION GLOBAL TEACHER AWARD, https://www.youtube.com/watch?v=K1AgnaG7EXY&feature=youtu.be. წაკითხვის თარიღი: 2019-03-25
ბეკეკა შონი

„ბეკეკა შონი“ (ინგლ. Shaun the Sheep) — ბრიტანული თოჯინების ანიმაციური სერიალი. მთავარი გმირია ცხვარი შონი, რომელიც თავისი ფარის მეთაურია. მოქმედება ხდება პატარა ფერმის გარშემო. სერიალი წარმოადგენს უოლესი და გრომიტის ფილმ „თავის გადაპარსვის“ (1995) სპინ-ოფს. პირველი სერიის პრემიერა ბრიტანეთში 2007 წლის მარტში შედგა და გლობალურად ფართოდ გავრცელდა 180 ქვეყანაში. სულ მოიცავს 150 ცალ 7-წუთიან ეპიზოდს. სერიალს გააჩნია თავისი სპინ-ოფი, „ტიმის დრო“, სადაც გრძელდება შონის პატარა ბიძაშვილის თავგადასავალი; გათვლილია უფრო პატარა მაყურებელისათვის. სრულმეტრაჟიანი ფილმი, სახელად ბეკეკა შონის ფილმი გამოვიდა 2015 წელს. დაგეგმილია ფილმის, სახელად „ბეკეკა შონის ფილმი: ფერმაგედონი“ გამოსვლა გვიან 2019 წელს. 30-წუთიანი სატელევიზიო ფილმი „ბეკეკა შონი: ფერმერის ლამები“ 2015 წლის სპეციალურ საშობაო გამოშვებად გამოვიდა. Official website Aardman Animation official website BBC Press release (animation series) ბეკეკა შონი — BBC Online ბეკეკა შონი — British Comedy Guide „ბეკეკა შონი“ — კინოფილმების ინტერნეტ-მონაცემთა ბაზა (ინგლისური) „ბეკეკა შონი“ საიტზე TV.com ↑ Shaun the Sheep (TV series) (2007). British Film Institute. დაარქივებულია ორიგინალიდან — 17 ნოემბერი 2015. ციტირების თარიღი: 24 October 2015. ↑ Shaun the Sheep Movie. British Board of Film Classification. ციტირების თარიღი: 16 January 2015. ↑ Shaun the Sheep Season 5. YeloTV. დაარქივებულია ორიგინალიდან — 5 აპრილი 2016. ციტირების თარიღი: 23 March 2016. ↑ Shaun the Sheep: De redding nabij? (season 5, episode 1). VPRO (1 December 2016). ციტირების თარიღი: 23 March 2016. ↑ Shaun the Sheep: Timmy en de draak (season 5, episode 20). VPRO (1 January 2016). ციტირების თარიღი: 23 March 2016.
RealD 3D

RealD 3D — სტერეოსკოპური ციფრული კინოფილმების პროექციის ტექნოლოგია, რომელსაც ქმნის და ყიდის კომპანია RealD. IMAX 3D-ისგან გასხვავებით, RealD არ მოითხოვს ორ კინოპროექტორს. დღესდღეობით ეს არის კინოთეატრებში 3D ფილმების საყურებლად ყველაზე გავრცელებული ტექნოლოგია. შეგიძლიათ იხილოთ მედიაფაილები თემაზე „RealD 3D“ ვიკისაწყობში. ოფიციალური საიტი ↑ Verrier, Richard (2009-03-26). „3-D technology firm RealD has starring role at movie theaters“. Los Angeles Times. ციტირების თარიღი: 2011-02-05.
კენეთ ბრანა

სერ კენეთ ჩარლზ ბრანა (ინგლ. Sir Kenneth Charles Branagh; /ˈbrænə/; დ. 10 დეკემბერი, 1960) — ჩრდილოეთ ირლანდიელი მსახიობი, რეჟისორი, პროდიუსერი და სცენარისტი. 2015 წლიდან დრამატული ხელოვნების სამეფო აკადემიის პრეზიდენტი. გადაღებული აქვს უილიამ შექსპირის ნაწარმოებების რამდენიმე კინოადაპტაცია: „ჰენრი V (1989) (რისთვისაც მიიღო ოსკარის ორი ნომინაცია), „აურზაური არაფრის გამო“ (1993), „ოტელო“ (1995), „ჰამლეტი“ (1996) (რისთვისაც მიიღო ოსკარის ნომინაცია საუკეთესო ადაპტირებული სცენარისთვის) „ამაო გარჯა სიყვარულისას“ (2000), „ისე როგორც შენ გიყვარს“ (2006). აგრეთვე რეჟისორია ფილმებისა: „გედის სიმღერა“ (1992), „მერი შელის ფრანკენშტეინი“ (1994), „მაგიური ფლეიტა“ (2006), „გამომძიებელი“ (2007), „თორი“ (2011), „ჯეკ რაიანი: ქაოსის თეორია“ (2014), „კონკია“ (2015), „მკვლელობა აღმოსავლეთ ექსპრესში“ (2017). როგორც მსახიობი მონაწილეობდა სხვადასხვა ფილმებსა და ტელესერიალებში: „ომის ფორტუნა“ (1987), „პოპულარობა“ (1998), „ველური, ველური დასავლეთი“ (1999), „შეთქმულება (2001), „გზა ელდორადოსაკენ“ (2000), „ჰარი პოტერი და საიდუმლო ოთახი“ (2002), „სითბოს სათავეები“ (2005), „ვალკირია (2008), „როკ–ტალღა“ (2009), „ვალანდერი“ (2008–2016), „ერთი კვირა მერლინთან“ (2011) და „დიუნკერკი“ (2017). არის ემის და BAFTA-ს ლაურეატი (სამი ნომინაციიდან), ოქროს გლობუსის და აკადემიის ჯილდოს ხუთ-ხუთ გზის ნომინანტი. 2012 წლის 9 ნოემბერს მიენიჭა რაინდი-ბაკალავრის წოდება. Kenneth Branagh (1990) Beginning, London: Chatto and Windus, ISBN 0-7011-3388-0; New York: W. W. Norton & Co, ISBN 0-393-02862-3. Ian Shuttleworth (1994) Ken & Em, London: Headline. ISBN 0-7472-4718-8. Mark White (2005) Kenneth Branagh, London: Faber and Faber. ISBN 0-571-22068-1. შეგიძლიათ იხილოთ მედიაფაილები თემაზე „კენეთ ბრანა“ ვიკისაწყობში. კენეთ ბრანა კინოფილმების ინტერნეტ-მონაცემთა ბაზაში კენეთ ბრანას ბიოგრაფია საიტზე Tiscali film section ინტერვიუ კენეთ ბრანასთან (1996) Branagh Collection at Queen's University, Belfast Renaissance Theatre Company Archive, Shakespeare Institute, University of Birmingham ↑ „Monitor“. Entertainment Weekly (1237): 26. 14 December 2012. ↑ White p.271 ↑ „Birthday Honours: Branagh, Winslet and royal designer Burton on list“. BBC News. BBC. 16 June 2012. ციტირების თარიღი: 16 June 2012. ↑ Honours for Branagh and Jowell. BBC (16 ივნისი, 2012). ციტირების თარიღი: 29 მარტი, 2019.
ირინა რიმესი

ირინა რიმესი (მოლდ. Irina Rimes; დ. 22 აგვისტო, 1991, ფლორეშტის რაიონი, მოლდოვის სსრ, სსრკ), აგრეთვე ცნობილი როგორც ირა და ირინა რემეში — მოლდოველ-რუმინელი მომღერალი და სიმღერების ავტორი. ცხოვრობს და მუშაობს ბუქარესტში, რუმინეთში. წარმატებას მიაღწია მას შემდეგ, რაც წარსდგა მოლდოვურ ტალანტების შოუში „Fabrica de staruri“ 2012 წელს. 2018 წელს რუმინული ტელეშოუ „Vocea României“-ის ჟიურის წევრი იყო. სტუდიური ალბომები Despre el (2017) Cosmos (2018) შეგიძლიათ იხილოთ მედიაფაილები თემაზე „ირინა რიმესი“ ვიკისაწყობში. ოფიციალური საიტი ირინა რიმესი Facebook-ზე ირინა რიმესი Instagram-ზე ↑ 1.0 1.1 Lena Negru. (1 ივლისი, 2016) "Visele" Irinei Rimes. Jurnal de Chișinău. დაარქივებულია ორიგინალიდან — 2019-06-07. ციტირების თარიღი: 2019-03-29. ↑ #Exclusiv – "Am tăcut vreo câteva luni, aproape un an, ca să am vocea asta", Irina Rimes. Music Channel (27 ივლისი, 2016). დაარქივებულია ორიგინალიდან — 2019-03-29. ციტირების თარიღი: 2019-03-29. ↑ Mihaela Costache. (23 მაისი, 2016) Irina Rimes un nou artist în România!. București FM. ↑ Irina Rimes va fi antrenor la "Vocea României". Ce schimbări mai urmează. Știrile Pro TV (2 ივნისი, 2018).
ოთარ კახიძე

ოთარ (ოთო) კახიძე (დ. 7 ივლისი, 1983) — ქართველი პოლიტიკოსი და იურისტი. ოთარ კახიძე დაიბადა 1983 წლის 7 ივლისს. განათლება მიიღო თბილისის სახელმწიფო უნივერსიტეტში, დაამთავრა იურიდიული ფაკულტეტი. 2005-2009 წლებში იყო „საიას“ პროექტის ასისტენტი და საპარლამენტო მდივანი. 2009-2012 წლებში იყო საქართველოს იუსტიციის სამინისტროს სამართალშემოქმედების დეპარტამენტის უფროსის მოადგილე, ამ პერიოდში იგი იყო ანალიტიკური დეპარტამენტის უფროსი და საქართველოს იუსტიციის მინისტრის მოადგილე. 2013 წელს ლექციებს კითხულობდა „თბილისის თავისუფალ უნივერსიტეტში“. 2013-2016 წლებში იყო კომპანია „ბიჯიაი ლეგალის“ დირექტორი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2016-2017 წლებში „ნაციონალური მოძრაობის“, ხოლო 2017-2020 წლებში „ევროპული საქართველოს“ მანდატით. ოთარ კახიძე — საქართველოს ბიოგრაფიული ლექსიკონი ოთარ კახიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
სკოტ ლინჩი

სკოტ ლინჩი (ინგლ. Scott Lynch; დ. 2 აპრილი, 1978, სენტ-პოლი, მინესოტა) — ამერიკელი ფენტეზის ჟანრში მოღვაწე მწერალი. სკოტის შემოქმედებას მიეკუთვნება რომანების სერია „ჯენლტმენი-ნაბიჭვრები“. სერიის პირველი რომანი „ლოკი ლამორის ტყუილები“ შეიძინა წიგნების გამომცემელმა კომპანია „Orion Books“-მა 2004 წლის აგვისტოში და გამოქვეყნდა 2006 წლის ივნისში, ხოლო 2007 წელს წიგნი გახდა ფენტეზის მსოფლიო პრემიის ფინალისტი. სერიის მომდევნო ორი წიგნი, „წითელი ზღვა წითელი ცის ქვეშ“ და „ქურდების რესპუბლიკა“ გამოქვეყნდა 2007 და 2013 წლებში. 2008 და 2009 წლებში ლინჩი ნომინირებული იყო ჯონ კემპბელის პრემიაზე. ლინჩი ცხოვრობს ნიუ-რიჩმონდში, უისკონსინში. არის მოხალისე მეხანძრე, სერტიფიცირებული მინესოტასა და უისკონსინში. ლინჩმა იქორწინა მწერალ ელისაბედ ბეარზე 2012 წლის სექტემბერში. ჯენლტმენი-ნაბიჭვრები „ლოკი ლამორას ტყუილები“ (2006) „წითელი ზღვა წითელი ცის ქვეშ“ (2007) „ქურდების რესპუბლიკა“ (2013) „რკინის ქვიშის დედოფალი“ ოფიციალური საიტი სკოტ ლინჩი საიტზე Internet Speculative Fiction Database სკოტ ლინჩი — კონგრესის ბიბლიოთეკა Reviews at Fantasy Literature ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ The Locus Index to SF Awards: 2007 World Fantasy Awards. Locus. დაარქივებულია ორიგინალიდან — 2013-09-20. ციტირების თარიღი: 2013-09-20. ↑ Campbell Award. ციტირების თარიღი: 24 აპრილი, 2015. ↑ Bio Information. დაარქივებულია ორიგინალიდან — 2012-04-22. ციტირების თარიღი: 2010-07-03.
ორლეანისტები

ორლეანისტები — ფრანგი მონარქისტები, საფრანგეთის სამეფო სახლის ორლეანის შტოს მომხრეები. 1830 წლის ივლისის რევოლუციის დროს მათ გაამეფეს ლუი-ფილიპე ორლეანელი. 1830-1848 წლებში ორლეანებმა საფრანგეთი დაიკავეს. გამოხატავდნენ ფინანსური არსიტოკრატიის ინტერესს. 1848 წლის რევოლუციის შემდეგ მოქმედებდნენ ლეგიტიმისტებთან ერთად და ხელი შეუწყვეს მეორე იმპერიის დამყარებას. 1871 წელს ორლეანისტები მონაწილეობდნენ პარიზის კომუნის ჩახშობაში. კელაპტრიშვილი ო., აბსანაძე თ., მსოფლიო სამეფო დინასტიები, ლექსიკონი, თბ., 2019, გვ. 172
ჟიბექ-ჟოლი (აყმოლის ოლქი)

ჟიბექ-ჟოლი (ყაზახ. Жібек Жолы; 2007 წლამდე ალექსანდროვკა,) — აული ყაზახეთში, აყმოლის ოლქის არშალის რაიონში. მდინარე იშიმის მარჯვენა ნაპირზე. ჟიბექ-ჟოლის სააულო ოკრუგის ცენტრი. მდებარეობს რაიონის ცენტრ არშალიდან დაახლ. 39 კმ-ით ჩრდილო-დასავლეთით. ატოკ კოდი — 113433100. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 2528 კაცს, რომლის 43% ეთნიკურად რუსი იყო, ხოლო 25% — გერმანელი. 1999 წელს აულში ცხოვრობდა 2487 ადამიანი (1269 მამაკაცი და 1218 ქალი). 2009 წლის აღწერის მონაცემებით, მისი მოსახლეობა 3873 ადამიანს შეადგენს (1906 მამაკაცი და 1967 ქალი). ↑ О переименовании некоторых населенных пунктов Акмолинской области по Аккольскому, Ерейментаускому, Аршалынскому, Енбекшильдерскому, Целиноградскому районам ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 4.0 4.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-29.
იჟევსკოე (აყმოლის ოლქი)

იჟევსკოე (ყაზახ. Ижевское) — სოფელი ყაზახეთში, აყმოლის ოლქის არშალის რაიონში. მდინარე იშიმის მარცხენა ნაპირზე. იჟევსკოეს სასოფლო ოკრუგის ცენტრი. მდებარეობს რაიონის ცენტრ არშალიდან დაახლ. 6 კმ-ით ჩრდილო-დასავლეთით. ატოკ კოდი — 113443100. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 2506 კაცს, რომლის 58% ეთნიკურად რუსი იყო. 1999 წელს სოფელში ცხოვრობდა 2175 ადამიანი (1045 მამაკაცი და 1130 ქალი). 2009 წლის აღწერის მონაცემებით, მისი მოსახლეობა 1912 ადამიანს შეადგენს (919 მამაკაცი და 993 ქალი). ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 3.0 3.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-29.
ყოიქელდი

ყოიქელდი (ყაზახ. Қойкелдi) — სოფელი ყაზახეთში, აყმოლის ოლქის არშალის რაიონში. მდინარე იშიმის მარცხენა ნაპირზე. შედის ვოლგოდონოვკის სასოფლო ოკრუგში. მდებარეობს რაიონის ცენტრ არშალიდან დაახლ. 33 კმ-ით ჩრდილო-დასავლეთით. ატოკ კოდი — 113441500. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 452 კაცს, საიდანაც ყველა ეთნიკურად ყაზახი იყო. 1999 წელს სოფელში ცხოვრობდა 375 ადამიანი (187 მამაკაცი და 188 ქალი). 2009 წლის აღწერის მონაცემებით, მისი მოსახლეობა 326 ადამიანს შეადგენს (163 მამაკაცი და 163 ქალი). ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 3.0 3.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-29.
ობრუჩევის ქედი

ობრუჩევის ქედი, აკადემიკოს ობრუჩევის ქედი — ქედი რუსეთის ფედერალურ სუბიექტ ტუვის რესპუბლიკაში, აღმოსავლეთ ტუვის მთიანეთის ცენტრალურ ნაწილში. სიგრძე დაახლოებით 250 კმ, სიმაღლე 2895 მ-მდე. შედგება გრანიტებით, კრისტალური ფიქლებითა და ქვიშაქვებით აგებული რამდენიმე მთაგრეხილისაგან. კალთებზე ტაიგაა, მწვერვალებზე — მთის ტუნდრა და ქვაყრილები. სახელი ეწოდა ვლადიმერ ობრუჩევის პატივსაცემად. ქართული საბჭოთა ენციკლოპედია, ტ. 7, თბ., 1984. — გვ. 496.
აღმოსავლეთ ტუვის მთიანეთი

აღმოსავლეთ ტუვის მთიანეთი — მთიანეთი რუსეთში, ტუვის რესპუბლიკის აღმოსავლეთ ნაწილში. უმთავრესად მოქცეულია დიდი ენისეის (ბიიხემი) და პატარა ენისეის (კა-ხემი) შუამდინარეთში. შედგება რამდენიმე პატარა ქედისაგან (მ. შ. ობრუჩევის ქედი). საშუალო სიმაღლეა 1500–1600 მ, მაქსიმალური 2895 მ-მდე. ქედები ერთმანეთისაგან გამოყოფილია დადაბლებებითა და ღრმულებით. შეიმჩნევა ძველი გამყინვარების კვალი. აგებულია პალეოზოური ქანებით. კალთებზე ლარიქსის და კედრის ტაიგაა, თხემურ ნაწილში — მთის ტუნდრა. ქართული საბჭოთა ენციკლოპედია, ტ. 2, თბ., 1977. — გვ. 60. ↑ ქართული საბჭოთა ენციკლოპედია, ტ. 7, თბ., 1984. — გვ. 496.
აღმოსავლეთ სახალინის მთები

აღმოსავლეთ სახალინის მთები, აღმოსავლეთის ქედი — მთები რუსეთში, კუნძულ სახალინის აღმოსავლეთ ნაწილში. სიგრძე 280 კმ, სიგანე 85 კმ-მდე. წარმოადგენს ნაოჭა-ლოდა მთათა სისტემას. მაქსიმალური სიმაღლე 1609 მ (ლოპოტინის მთა). მთები გასწვრივი და განივი ხეობებით ინტენსიურადაა დანაწევრებული. არის მოსწორებული ზედაპირები (ზღვის დონიდან 400–800 და 1100–1250 მ-ზე). აღმოსავლეთ მთისწინეთში ზღვიური ტერასებია. აგებულია პალეოზოური და მეზოზოური ინტრუზიული და ეფოზიური ქანებით. აღმოსავლეთ და სამხრეთ ნაწილში ზედაცარცული და ნეოგენური ზღვიური ნალექებია. სეისმურობა 6–7 ბალი. ჰავა ზღვის მუსონური, ზამთარში ცივია, ზაფხულში გრილი. იანვრის საშალო ტემპერატურაა -14°C, აგვისტოსი 14–16°C. ნალექები 600–1000 მმ წელიწადში. გავრცელებულია ნაძვისა და სოჭის ტაიგა. ქართული საბჭოთა ენციკლოპედია, ტ. 2, თბ., 1977. — გვ. 60.
აღმოსავლეთ კორეის მთები

აღმოსავლეთ კორეის მთები — მთათა სისტემა კორეის ნახევარკუნძულის აღმოსავლეთ ნაწილში. მოიცავს ტებექსანის ქედს მის ჩრდილოეთ ნაწილში მდებარე კიმგანსანის (ალმასის) მთებიანად, სობექსანის, ნორიონის, ჩხარიონის, კიონსანის ქედებს. მაქსიმალური სიმაღლე 1915 მ (მთა ჩირისანი). აღმოსავლეთ კორეის მთები ძლიერ დანაწევრებულია ღრმა ხეობებით. მთების ჩრდილოეთი ნაწილი (ტებექსანი) ჩინეთ-კორეის ბაქნის ფარგლებშია და წარმოადგენს ძველი კრისტალური ქანებით აგებულ ლოდა ქედების რთულ სისტემას, სამხრეთი ნაწილი მეზოზოური კირქვებით, ფიქლებითა და ქვიშაქვებით აგებული სტრუქტურებია. ჰავა მუსონურია, ჩრდილოეთში — ზომიერი, სამხრეთში — სუბტროპიკული. დამახასიათებელია ფართოფოთლოვანი (ჩრდილოეთში) და მარადმწვანე (სამხრეთში), უფრო ზევით — წიწვოვანი ტყეები (ფიჭვი, ლარიქსი, ნაძვი). ქართული საბჭოთა ენციკლოპედია, ტ. 2, თბ., 1977. — გვ. 56.
გოგი მეშველიანი

გოგი მეშველიანი (დ. 30 ნოემბერი, 1971) — ქართველი პოლიტიკოსი და ფინანსისტი. საქართველოს 2 მოწვევის (2016, 2020) პარლამენტის წევრი. გოგი მეშველიანი დაიბადა 1971 წლის 30 ნოემბერს. 1995 წელს დაამთავრა თბილისის სახელმწიფო უნივერსიტეტის ფინანსებისა და კრედიტების ფაკულტეტი. 1991-1994 წლებში იგი იყო საქართველოს რესპუბლიკის გვარდიის ოფიცერი, 1994-1995 წლებში კი საქართველოს ახალგაზრდობის საქმეთა სახელმწიფო დეპარტამენტის რწმუნებული. 1995-1996 წლებში საქართველოს პარლამენტის ერთ-ერთი წევრის ბიუროს უფროსი. 1996-1997 წლებში იგი იყო ბოლნისის რაიონის გამგეობის ეკონომიკური სამსახურის უფროსის მოადგილე. 1997-2001 წლებში იკავებდა სახელმწიფო საგადასახადო ინსპექციის უფროსის თანამდებობას. 2001-2003 წლებში იყო საქართველოს შემოსავლების სამინისტროს მარნეულის ზონალური საგადასახადო ინსპექციის უფროსი. 2005-2014 წლებში იკავებდა გაეროს ლტოლვილთა საქმეების უმაღლესი კომისარიატისა და საქართველოს ლტოლვილთა და განსახლების სამინისტროს ერთობლივი პროექტის კოორდინატორის თანამდებობას. 2014-2016 წლებში იყო ბოლნისის მუნიციპალიტეტის გამგებელი, 2016-2020 წლებში იყო საქართველოს მე-9 მოწვევის პარლამენტის წევრი (ბოლნისის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. ფრაქციის „ქართული ოცნება — რეგიონების განვითარებისთვის“ თავმჯდომარის მოადგილე. მაჟორიტარულ არჩევნებში ხმათა 52,12% მიიღო (11 066 ხმა). 2020 წლიდან არის საქართველოს მე-10 მოწვევის პარლამენტის წევრი (ბოლნისის, დმანისის, წალკისა და თეთრიწყაროს მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მხარი დაუჭირა კანონპროექტს „უცხოური გავლენის გამჭვირვალობის შესახებ“. გოგი მეშველიანი — საქართველოს ბიოგრაფიული ლექსიკონი გოგი მეშველიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) გოგი მეშველიანი დაარქივებული 2019-03-30 საიტზე Wayback Machine. — ქართული ოცნების საიტი ↑ გოგი მეშველიანის ქონებრივი დეკლარაცია[მკვდარი ბმული] ↑ შედეგები 2016 ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020. ↑ სია: ვინ დაუჭირა „აგენტების კანონს“ მხარი პირველი მოსმენით.
ალია მოლდაგულოვა

ალია მოლდაგულოვა (ყაზახ. Әлия Молдағұлова, დ. 25 ოქტომბერი, 1925 — გ. 14 იანვარი, 1944) — ყაზახი საბჭოთა სნაიპერი, მეორე მსოფლიო ომის მონაწილე. მიენიჭა საბჭოთა კავშირის გმირის წოდება 1944 წელს მას შემდეგ, რაც ბრძოლაში მიღებული ჭრილობებით გარდაიცვალა. რიუბინსკის საავიაციო სკოლაში სამთვიანი სწავლის შემდეგ, ალია მოლდაგულოვა წითელ არმიაში მოხალისედ ჩაეწერა. 1943 წლის მაისში შეუერთდა ქალთა სნაიპერული სკოლის ცენტრს, სადაც ის ომისთვის მოამზადეს. ამავე წლის ივლისში ის გააგზავნეს 54-ე მსროლელ ბრიგადაში. ალია მოლდაგულოვას ანგარიშზე 91 დადასტურებული მკვლელობაა. Молдагулова Алия Нурмухамбетовна // Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2. — С. 105. Смородкин С. Алия // Героини: очерки о женщинах — Героях Советского Союза / ред.-сост. Л. Ф. Торопов; предисл. Е. Кононенко. — Вып. 1. — М.: Политиздат, 1969. — 447 с.
საპროტესტო გამოსვლები თბილისში (1956)

1956 წლის საპროტესტო გამოსვლები თბილისში — ანტირევიზიონისტული საპროტესტო გამოსვლები თბილისში, საქართველოს საბჭოთა სოციალისტური რესპუბლიკის დედაქალაქში. აქციები მიმდინარეობდა 4 მარტიდან 9 მარტის ჩათვლით, საბჭოთა ჯარების მიერ დემონსტრანტების დარბევამდე. შინაგან საქმეთა სამინისტროს ინფორმაციით, აქციის დაშლისას დაიღუპა 15 ადამიანი და დაიჭრა 54, თუმცა სხვა წყაროების მიხედვით მსხვერპლი ბევრად უფრო დიდი იყო. 1956 წლის 25 თებერვალს, საბჭოთა კავშირის კომუნისტური პარტიის დახურულ სხდომაზე ნიკიტა ხრუშჩოვი გამოვიდა მოხსენებით, რომელშიც დაგმო იოსებ სტალინის კულტი. ხრუშჩოვის გამოსვლამ საბჭოთა კავშირის არაერთი მოქალაქის შეშფოთება გამოიწვია. 4 მარტიდან საპროტესტო აქციები დაიწყო თბილისსა და სხვა ქალაქებში. ქართველი სტუდენტები თბილისის ქუჩებში სტალინისა და ლენინის პორტრეტებით გამოდიოდნენ. 7 მარტს მომიტინგეები სტალინის ძეგლთან, ლენინის (ახლანდელი თავისუფლების) მოედანზე შეიკრიბნენ. მოვლენების მონაწილის, ნოდარ ნათაძის მოგონებით, თავი მოიყარა 70-80 ათასამდე ადამიანმა, რასაც სხვა თვითმხილველებიც ადასტურებენ. 9 მარტს, დილით, მიტინგზე გამოჩნდა ვასილ მჟავანაძე, შეკრებილებს მიმართა და დაშლისკენ მოუწოდა. ხალხის დასაშოშმინებლად მან თქვა: „ჭორია, მოგონილია, თითქოს სტალინზე ცუდი ითქვა…”. მის მოწოდებას არავინ დაუჯერა. ნურბეი გულიას მოგონებით, მომიტინგეებში გაჩნდა სურვილი, დაბადების დღის მისალოცი დეპეშა გაეგზავნათ ვიაჩესლავ მოლოტოვისთვის. არსებობს მოსაზრება, რომ მიტინგზე შეკრებილები ითხოვდნენ, ნიკიტა ხრუშჩოვი თანამდებობიდან გადამდგარიყო და მის მაგივრად საბჭოთა კავშირის კომუნისტურ პარტიას მოლოტოვი გაძღოლოდა. შეკრებილებს ოთხი ახალგაზრდა გამოეყო – ორი გოგონა და ორი ბიჭი. ისინი კავშირგაბმულობის სახლის დაცვასთან მივიდნენ. ჯარისკაცებმა მათ ხელები გადაუგრიხეს და შენობაში შეიყვანეს. ხალხი შენობისკენ დაიძრა. კავშირგაბმულობის შენობის ფანჯრებიდან ტყვიამფრქვევებით დაიწყეს სროლა. გამოჩნდნენ ტანკებიც. მათ ხალხი გაიყვანეს ლენინის მოედნისკენ, სადაც ხიშტებწამოცმული ავტომატებით შეიარაღებულმა ჯარისკაცებმა პუშკინის ქუჩით ხალხის სანაპიროსკენ გარეკვა დაიწყეს. ეს გაგრძელდა ღამის სამ საათამდე. დაფანტულმა ხალხმა კვლავ ძეგლთან დაიწყო შეგროვება, იქნებოდა ასე 1000-1500 კაცი. როდესაც მიმოფანტული ხალხი შეგროვდა და მიტინგი განახლდა, ჯარისკაცებმა ძეგლის კვარცხლბეკიდან ადამიანების ჩამოყრა დაიწყეს. მათ დაუნდობლად აგებდნენ ხიშტებზე. ხალხი სანაპიროზე და მის მიმდებარე ქუჩებსა და ჩიხებში გაიფანტა. ზოგიერთი თავის გადასარჩენად მტკვარშიც ხტებოდა. უცნობია, თუ ვისი ინიციატივით გაიცა მშვიდობიანი მომიტინგეების იარაღით დარბევის ბრძანება. არაოფიციალური მონაცემებით, აქციის დაშლისას დაიღუპა 100-დან 1000-მდე ადამიანი. ზოგიერთი მონაცემებით, ხრუშჩოვის ანტისტალინურმა გამოსვლამ მიიღო ანტიქართული ხასიათი. პრესაში ხაზი ესმეოდა სტალინის ქართულ წარმოშობას, რითაც აიხსნებოდა რეპრესიები და სხვა ბრუტალური მეთოდები, რომლითაც იგი ხელმძღვანელობდა. არსებობს მოსაზრება, რომ საპროტესტო აქციები ეროვნული თვითშეგნების გამოღვიძებით იყო შთაგონებული, თუმცა არ დასტურდება საქართველოს დამოუკიდებლობის მოთხოვნის ან რაიმე ნაციონალისტური განწყობის გამომხატველი მოწოდებები. გულია ნ., ქართული ამარკორდი, № 52, 1999. ლურიე ლ., 1956 გოდ. სერედინა ვეკა, გ. 134, 2007; 'We shall not allow criticism of Stalin'(ინგლისური) ინფორმაციის თავისუფლების განვითარების ინსტიტუტი
დმანისის ზარაფხანა

დმანისის ზარაფხანა — სახელოსნო, სადაც XIII საუკუნის შუა წლებში მეფე დავით VI ნარინის (1225–93) სახელით სპილენძის მონეტები — დმანური ფელსი იჭრებოდა. დმანისში დავით ნარინის მონეტის მოჭრა იმის მაუწყებელია, რომ მონღოლთა ბატონობის დროს ეს ქალაქი მნიშვნელოვანი პოლიტიკურ-ეკონომიკური ცენტრი ყოფილა, ხოლო ერთხანს – საქართველოს მეფის რეზიდენციაც. გ. დუნდუა, ენციკლოპედია „საქართველო“, ტ. 2, თბ., 2012. კაპანაძე დ., ქართული ნუმიზმატიკა, თბ., 1969 წერეთელი გ., დმანისის მონეტის გამო, «ლიტერატურული ძიებანი», 1944, [ტ.] 2 Джалагания И. Л., Из истории монетного дела в Грузии XIII века, Тб., 1958 Капанадзе Д. Г., Грузинская нумизматика, М., 1955
იაილა (დმანისის მუნიციპალიტეტი)

იაილა — ყოფილი სოფელი დმანისის მუნიციპალიტეტში. იაილა[მკვდარი ბმული]